ai4bharat/Pralekha huggingface dataset:
சுற்றுலா அமைச்சகம்
எல்லை பகுதிகளில் பல திட்டங்கள் மூலம் சுற்றுலாவை ஊக்குவிக்கிறது சுற்றுலாத்துறை அமைச்சகம்
மக்களவையில் கேள்வி ஒன்றுக்கு மத்திய சுற்றுலாத் துறை அமைச்சர் திரு. ஜி. கிஷன் ரெட்டி எழுத்துபூர்வமாக தாக்கல் செய்த பதிலில் கூறியதாவது:
எல்லை பகுதிகள் உட்பட நாட்டில் சுற்றுலாவை பல திட்டங்கள் மூலம் சுற்றுலாத்துறை அமைச்சகம் ஊக்குவிக்கிறது. சுதேஷ் தர்ஷன் மற்றும் பிரசாத் திட்டத்தின் கீழ் எல்லை பகுதிகள் உட்பட நாட்டின் பல பகுதிகளில் சுற்றுலா கட்டமைப்பை மேம்படுத்த சுற்றுலாத்துறை அமைச்சகம் மாநில மற்றும் யூனியன் பிரதேச நிர்வாகங்கள் மற்றும் மத்திய ஏஜன்சிகளுக்கு நிதியுதவி வழங்குகிறது. விரிவான திட்ட அறிக்கை அடிப்படையில் இந்த நிதியுதவி அளிக்கப்படுகிறது. மேலும் சுற்றுலாத்துறை அமைச்சகம், விமான போக்குவரத்து துறை அமைச்சகத்துடன் இணைந்து, பிராந்திய இணைப்பு திட்டம் மூன்றாவது உதான் திட்டத்தின் கீழ் சுற்றுலா வழித்தடங்களை மேம்படுத்த நிதியுதவி அளிக்கிறது.
அதோடு, எல்லை மாவட்டங்களில் உள்ள சவால்கள், சுற்றுலா மேம்பாடு மற்றும் பாதுகாப்பு தடைகள் போன்றவற்றில் உள்ள பிரச்னைகளை மாநில சுற்றுலாத்துறைகளுடன் இணைந்து, மத்திய சுற்றுலாத்துறை அமைச்சகம் போக்குகிறது.
தேசிய நீர்வழித்தடங்களில் 9 இடங்களில் படகுத்துறை அமைக்க ரூ.28 கோடி வழங்கப்பட்டுள்ளது.
பஞ்சாப் அட்டாரி சோதனை சாவடியில் சுற்றுலா தொடர்பான கட்டமைப்புகளை உருவாக்க ரூ.13 கோடி வழங்கப்பட்டுள்ளது.
எல்லை பகுதிகளில் சுற்றுலாத்துறை அடையாளம் கண்டுள்ள 50 இடங்களில் சாலை வசதிகள் உள்ளிட்ட வசதிகளை மேம்படுத்தும்படி மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் மற்றும் எல்லைகள் ரோடு அமைப்பிடம் சுற்றுலாத்துறை அமைச்சகம் தெரிவித்துள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810503
மத்திய அமைச்சரவை
இந்தியா-அயர்லாந்து பட்டயக் கணக்காளர் நிறுவனங்கள் இடையே 2010ஆம் ஆண்டு கையெழுத்தான பரஸ்பர அங்கீகார உடன்படிக்கைக்கு மத்திய அமைச்சரவை ஒப்புதல்
இந்தியாவின் பட்டயக் கணக்காளர் நிறுவனத்திற்கும், அயர்லாந்தின் பொதுக் கணக்குகள் சான்றளிப்பு நிறுவனத்திற்கும் இடையே 2010ஆம் ஆண்டு கையெழுத்தான பரஸ்பர அங்கீகார உடன்படிக்கை செயல் வடிவம் பெறும் வகையில், அதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. கணக்கு குறித்த ஞானத்தை மேம்படுத்துவது, தொழில்முறை மேம்பாடு, இருநாடுகளின் பட்டயக் கணக்கு தொழிலை மேம்படுத்தும் வகையில், இந்த ஒப்பந்தம் கையெழுத்திடப்பட்டது.
விளைவு:
ஒரு நாட்டைச் சேர்ந்த பட்டயக் கணக்காளர்கள் மற்ற நாட்டில் தொழில் புரியவும், அவர்களது திறனை புதிய சந்தைகளின் தேவைகளுக்கேற்ப விரிவுப்படுத்திக் கொள்ளவும், இருநாடுகளிலும் வாய்ப்புகளை வழங்கவும், இந்த ஒப்பந்தம் உதவும்.
பின்புலம்:
இந்தியாவில் பட்டயக் கணக்குத் தொழிலை முறைப்படுத்த 1949ஆம் ஆண்டில் பட்டயக் கணக்காளர்கள் சட்டத்தின் அடிப்படையில் நாடாளுமன்றத்தால் உருவாக்கப்பட்ட அமைப்பு, இந்திய பட்டயக் கணக்காளார் நிறுவனமாகும். அயர்லாந்தின் பொதுக் கணக்குகள் சான்றளிப்பு நிறுவனம், ஐந்தாயிரம் உறுப்பினர்கள் மற்றும் மாணவர்களை கொண்ட கணக்குத் துறை அமைப்புகளில் முக்கியமான நிறுவனமாகும்.
============
(Visitor Counter : 97
பிரதமர் அலுவலகம்
இந்தியா கேட்டில் நேதாஜி சுபாஷ் சந்திரபோஸின் பிரமாண்ட சிலை நிறுவப்படும்: பிரதமர்
நேதாஜி சுபாஷ் சந்திரபோஸின் முப்பரிமாணப் படிப்பைச்  சிலையை 2022 ஆம் ஆண்டு ஜனவரி 23 ஆம் தேதி அவரது பிறந்தநாளில் பிரதமர் திறந்து வைப்பார்
இந்தியா கேட்டில் நேதாஜி சுபாஷ் சந்திரபோஸின் பிரமாண்ட சிலை நிறுவப்படும் என பிரதமர் திரு நரேந்திர மோடி அறிவித்துள்ளார். நேதாஜி சுபாஷ் சந்திர போஸின் பிரமாண்ட சிலை கட்டி முடிக்கப்படும் வரை, அந்த இடத்தில் அவரது முப்பரிமாணப் படிப்பைச்  சிலையை 2022 ஆம் ஆண்டு ஜனவரி 23 ஆம் தேதி அவரது பிறந்தநாளில் பிரதமர் திறந்து வைப்பார்.
ட்வீட்டர் தொடரில் பிரதமர் கூறியதாவது;
ஒட்டுமொத்த நாடே நேதாஜி சுபாஷ் சந்திர போஸின் 125-வது பிறந்த நாளைக் கொண்டாட உள்ள தருணத்தில், இந்திய கேட் பகுதியில் அவரது முழு உருவக் கருங்கல் சிலை அமைக்கப்படும் என்பதை மகிழ்வுடன் தெரிவித்துக்கொள்கிறேன். அவருக்கு இந்தியா பட்டுள்ள நன்றிக்கடன் சின்னமாக இச்சிலை அமையும்.
நேதாஜி சுபாஷ் சந்திரபோஸின் பிரமாண்ட சிலை தயாராகும் வரை, அவரது ஹோலோகிராம் சிலை அதே இடத்தில் இருக்கும். நேதாஜியின் பிறந்த நாளான ஜனவரி 23 அன்று, ஹோலோகிராம் சிலையை நான் திறந்து வைக்கவுள்ளேன்.
பிரதமர் அலுவலகம்
கண்ட்லாதுறைமுகத்தில் பல்வேறு நல திட்டங்களை பிரதமர் துவக்கி வைத்தார்.
குஜராத் மாநிலம் காந்திதாமில் உள்ள கண்ட்லாதுறைமுகத்தில்பல்வேறு நல திட்டங்களை பிரதமர் திரு. நரேந்திர மோடி இன்று துவக்கி வைத்தார்
டாக்டர் பாபாசாகேப்அம்பேத்கர்கருத்தரங்கு மையம் மற்றும் 14-வது, 16-வது பொது சரக்கு தளம் அமைப்பதற்கானகல்வெட்டைபிரதமர் திறந்துவைத்து அடிக்கல் நாட்டினார்.
கட்ச் உப்பங்களியில்இடைமாற்றுச்சந்தியுடனான சாலை பாலங்களை கட்டுதல்; இரண்டு நடமாடும்துறைமுககிரேன்களை நிறுவுதல்; கண்ட்லாதுறைமுகத்தில்உரங்களைகையாளுவதைஇயந்திரமயமாக்கல்ஆகியவற்றிற்கான ஒப்புதல் கடிதங்களை பிரதமர் ஒப்படைத்தார்.
இந்த விழாவில் பேசிய மத்திய அமைச்சர் திரு. நிதின் கட்கரிசாகர்மாலா திட்டமும், துறைமுகம் மூலமானவளர்ச்சியும்குஜராத்மாநிலத்திற்கு பெரும் நன்மையை அளிக்கும். மேலும் இது வேலைவாய்ப்புகளை உருவாக்கும்என்றார்.
குஜராத்மாநிலத்தின் சிறந்த கடல்சார்பாரம்பரியத்தை பற்றி கூறிய குஜராத் மாநில முதல் அமைச்சர் திரு. விஜய்ரூபானி,குஜராத்தின் அந்த பாரம்பரியமும்ஈடுபாடும்இன்றளவும்தொடர்வதாக கூறினார்.
ஹெலிகாப்டர்தளத்தில் இருந்து நிகழ்ச்சி அரங்கத்திற்குவரும்வரை தனக்கு அளிக்கப்பட்டவரவேற்பிற்காக பிரதமர் நரேந்திர மோடி மக்களுக்கு நன்றி தெரிவித்தார்.
கட்ச்சில் உள்ள மக்கள் நீரின் முக்கியத்துவத்தை நன்கு அறிவார்கள் என்று கூறிய பிரதமர் கட்ச்பகுதியின் வளமையான வரலாறு மற்றும் கலாச்சாரம் குறித்து பேசினார்.
உலக வர்த்தகத்தில் இந்தியா தனக்கென்று ஒரு இடத்தை உருவாக்க வேண்டும் என்றால் துறைமுகங்களில் சிறந்த மேம்பாடுகள்அவசியமாகும் என்று பிரதமர் கூறினார்.
துறைமுகங்களின் வளர்ச்சிக்கு உட்கட்டமைப்பு வசதி மற்றும் திறமையான செயல்பாடுகள் அவசியம் என்று கூறிய பிரதமர் கண்ட்லா துறைமுகம் ஆசியகண்டத்தில் உள்ள சிறந்த துறைமுகங்களில் ஒன்றாக மாறியுள்ளதுஎன்றும்அவர்கூறினார்.
ஈரான் நாட்டில் உள்ள இந்தியர்களின் உதவியோடு காட்டப்படும்சபஹார் துறைமுகம் கண்ட்லாதுறைமுகத்தின்வளர்ச்சியை மேலும் பேருக்கும். டாக்டர் பாபாசாகேப்அம்பேத்கர்கருத்தரங்கு மையத்திற்கு இன்று அடிக்கல் நாட்டப்பட்டது குறித்தும் பிரதமர் பேசினார்.
அடுத்து ஐந்து ஆண்டுகளில் நாம்நாட்டின்எழுபத்திஐந்தாவது சுதந்திர தினத்தை கொண்டாட உள்ள நிலையில் நாட்டு மக்கள் ஒவ்வொருவரும் தன்னால் இயன்ற முயற்சிகளை மேற்கொள்ள வேண்டும் என்று பிரதமர் கேட்டுக்கொண்டார்.
பண்டிட்தீன்தயாள்உபாத்யாய் அவர்களின் நூற்றாண்டு விழாவை நம் தேசம் கொண்டாட உள்ள நிலையில் கண்ட்லாதுறைமுகத்தின் பெயரை “தீன்தயாள் துறைமுகம் –கண்ட்லா” என்று மாற்றலாம் என்று பிரதமர் ஆலோசனை தெரிவித்தார்.
குடியரசுத் துணைத் தலைவர் செயலகம்
தீபாவளியை முன்னிட்டு நாட்டு மக்களுக்கு குடியரசு துணைத்தலைவர் வாழ்த்து
தீபாவளியை முன்னிட்டு நாட்டு மக்களுக்கு குடியரசு துணைத்தலைவர் திரு எம் வெங்கய்யா நாயுடு வாழ்த்துத் தெரிவித்துள்ளார்.
அவர் வெளியிட்டுள்ள வாழ்த்துச் செய்தியில் கூறியிருப்பதாவது-
“தீபத்திருநாள் தீபாவளியை முன்னிட்டு நாட்டு மக்களுக்கு மனமார்ந்த வாழ்த்துகளைத் தெரிவித்துக் கொள்கிறேன்.
பாரம்பரிய உற்சாகம் மற்றும் ஆர்வத்துடன் கொண்டாப்படும் தீபாவளி ஸ்ரீ ராமர் 14 ஆண்டு வனவாசத்துக்குப் பின் சீதாதேவி மற்றும் லட்சுமணனுடன் அயோத்தியா திரும்பியதுடன் தொடர்புடையது.
தீமையை நன்மை வெற்றிக் கொள்வதைக் குறிக்கும் தீபாவளி, பண்டிகை, ஸ்ரீராமர் வாழ்க்கையின் உன்னத லட்சியமே நமது நம்பிக்கையை மீண்டும் உறுதி செய்கிறது.
நமது கலாச்சாரத்தில், ஸ்ரீராமர் உண்மை, தர்மம், தைரியம் மற்றும் இரக்கத்தின் முழு உருவகமாக உள்ளார். மரியாதா புருஷோத்தம் சிறந்த அரசராகவும், கீழ்படிந்த புதல்வராகவும், வெல்ல முடியாத வீரராகவும் மற்றும் அனைவருக்கும் முன்மாதிரியாகவும் மதிக்கப்படுகிறார்.
செழிப்பின் தெய்வம், லட்சுமியின் வழிபாடு தீபாவளிக் கொண்டாட்டத்தில் அடங்கியுள்ளது.
தீபாவளிப் பண்டிகை நமது வாழ்வில் ஒளி, இணக்கம், செழிப்பு மற்றும் அமைதியைக் கொண்டு வரட்டும். இந்தப் பண்டிகை நமது வாழ்க்கையை முழுமை அடையச் செய்யும் உற்சாகத்தைத் தூண்டுகிறது மற்றும் நம்மைச் சுற்றியுள்ள அனைவருக்கும் மகிழ்ச்சியைக் கொண்டு வருகிறது.
-----
(Visitor Counter : 112
நுகர்வோர் நலன், உணவு மற்றும் பொது விநியோகம் அமைச்சகம்
நாட்டின் தேவையைப் பூர்த்தி செய்வதற்கேற்ப உணவு தானியங்கள் போதிய அளவில் கையிருப்பில் உள்ளன – மத்திய அரசு
தேசிய உணவு பாதுகாப்புச் சட்டம் மற்றும் பிரதமரின் ஏழைகளுக்கான உணவளிக்கும் திட்டம் உள்ளிட்ட பல்வேறு நலத்திட்டங்களுக்குத் தேவைப்படும் உணவு தானியங்கள் போதிய அளவில் கையிருப்பில் உள்ளதாக மத்திய அரசு தெரிவித்துள்ளது.
அக்டோபர் 1-ஆம் தேதி நிலவரப்படி, 227 லட்சம் மெட்ரிக் டன் கோதுமை, 205 லட்சம் மெட்ரிக் டன் அரிசி மத்திய அரசின் தொகுப்பில் கையிருப்பில் உள்ளது.
தேசிய உணவு பாதுகாப்புச் சட்டத்தின்கீழ் இந்த உணவு தானியங்களின் கையிருப்பு குறித்து ஆய்வு மேற்கொண்ட பின், இந்த தகவலை மத்திய அரசு தெரிவித்துள்ளது.
அதேபோல், 2023-ஆம் ஆண்டு ஏப்ரல் 1-ம் தேதியில் 113 லட்சம் மெட்ரிக் டன் கோதுமையும், 237 லட்சம் மெட்ரிக் டன் அரிசியும் தேவைப்படும் என மதிப்பிடப்பட்டுள்ளது.
இதேபோன்று 2022-23-ஆம் ஆண்டுக்கான கரீஃப் பருவ கொள்முதல் தொடங்கியுள்ளது. அதன்படி அக்டோபர் 16-ஆம் தேதி வரை 58 லட்சம் மெட்ரிக் டன் நெல் கொள்முதல் செய்யப்பட்டுள்ளது. இந்த ஆண்டு பருவமழை நல்ல அளவில் பெய்து வருவதால், இதே அளவிலான நெல் உற்பத்தி இருக்கும் என எதிர்பார்க்கப்படுவதாக மத்திய அரசு தெரிவித்துள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்…https://pib.gov.in/PressReleasePage.aspx?PRID=1868579
சுகாதாரம் மற்றும் குடும்ப நலத்துறை அமைச்சகம்
குடும்ப நலம் மற்றும் இதர சுகாதார இணைப்புகளுக்கான திட்டத்தை 2017-18 முதல் 2019-20 வரை தொடர அமைச்சரவை ஒப்புதல்
பிரதமர் திரு. நரேந்திர மோடி தலைமையில் நேற்று நடைபெற்ற பொருளாதார விவகாரங்களுக்கான அமைச்சரவை கூட்டத்தில் குடும்ப நலம் மற்றும் இதர சுகாதார இணைப்புகளுக்கான ஐந்து திட்டங்களை ஒரே தொகுப்பின் கீழ் 2017-18 முதல் 2019-20 வரையிலான 14-வது நிதிக்குழு காலத்திலும் தொடர ஒப்புதல் வழங்கப்பட்டது.
செலவினம்
14-வது நிதிக் குழு திட்ட காலமான 2017-18 முதல் 2019-20 வரை இந்த ஒருங்கிணைக்கப்பட்ட திட்டத்திற்கு ரூ.2381.84 கோடி வரை செலவிடப்படும். மத்திய பட்ஜெட் ஆதரவுடன் மத்திய அரசின் 100 சதவீத நிதியுதவியோடு இந்த திட்டம் செயல்படுத்தப்படும்.
தேசிய சுகாதார கொள்கை  2017 வகுத்துள்ள குறிக்கோள்கள் மற்றும் லட்சியங்களையும், நிலைத்த வளர்ச்சி இலக்கு என்ற சர்வதேச கட்டுப்பாட்டையும் எட்டுவதற்கு பட்டியலிடப்பட்டுள்ள 5 திட்டங்களும் மிகவும் முக்கியமானதாகும். நிலையான வளர்ச்சிக்கான லட்சியங்களை அடைவதற்கான சர்வதேச அர்ப்பணிப்புகளுக்கும் இது அவசியமானதாகும்.
100 சதவீத மத்திய அரசு நிதியுதவியுடன் கூடிய மத்திய தொகுப்பின் திட்டங்கள் வருமாறு:
- சுவஸ்தா நகரிக் திட்டம்: சுகாதார பிரச்சனைகள் தொடர்பான தகவல்களை பரப்பி மக்களிடையே வயது/பாலினம் மற்றும் இடம் குறித்த விழிப்புணர்வை உருவாக்குவது: ஆரோக்கியத்தில் கவனம் செலுத்தி சரியான வாழ்க்கை முறையை பின்பற்றிட ஊக்குவிப்பது: ஆரோக்கியத்துடன் கூடிய வாழ்க்கை முறையை ஊக்குவிப்பது மற்றும் குடிமக்களுக்களுக்கான உடல்நலத்தை மேம்படுத்துவது. இந்தத் திட்டத்துக்கு 3 ஆண்டுகளுக்கு ரூ.1030.15 கோடி மதிப்பிலான நிதி ஒதுக்கீடுக்கு ஒப்புதல் வழங்கப்பட்டுள்ளது.
- குடும்ப கட்டுப்பாடுக்கான சாதனங்கள் இலவசமாக விநியோகம்: குடும்ப கட்டுப்பாடுக்கான சாதனங்கள், மாத்திரைகள், பேறு கால சோதனை கருவிகள் இலவசமாக விநியோகம். மகப்பேறு மற்றும் குழந்தைகள் நலத்தை மேம்படுத்தி மக்கள் தொகையை கட்டுப்படுத்த மாநிலங்களுக்கு உதவுவது.
- எம்.ஐ.எஸ். திட்டம் தற்போது சுகாதார கணக்கெடுப்பு மற்றும் சுகாதார ஆராய்ச்சி திட்டமாக மாற்றம். மக்கள் தொகை சுகாதாரம், சத்துணவு, குறித்த தரவுகளைதேசிய குடும்ப சுகாதார கணக்கெடுப்பு வாயிலாக திரட்டுவது.
- குடும்ப கட்டுப்பாடு சாதனங்களை சமூக அளவில் சந்தைப்படுத்துதல். குடும்ப கட்டுப்பாடு சாதனங்களை கவர்ச்சியான பொட்டலங்களில் அடைத்து குறைந்த வருவாய் பிரிவினருக்கு மலிவு விலையில் விற்பது.
- மக்கள் தொகை ஆய்வு மையங்கள்  - மக்கள் தொகை ஆய்வு மையங்கள் குறித்த திட்டத்தை 3-வது தரப்பினரை கொண்டு மதிப்பீடு செய்யவும், குறிப்பாக தொடர்ந்து செயல்படுத்தக் கூடிய மையங்களை கண்டறிவதற்கான ஆய்வு தொடரும்.
வணிகம் மற்றும் தொழில்துறை அமைச்சகம்
முதலீடுகளுக்கான இந்தியா-ஐக்கிய அரபு எமிரேட்டுக்கு இடையேயான கூட்டுப் பணிக்குழுவின் எட்டாவது கூட்டம் நடைபெற்றது
முதலீடுகளுக்கான இந்தியா-ஐக்கிய அரபு எமிரேட்டுக்கு இடையேயான கூட்டுப் பணிக்குழுவின் எட்டாவது கூட்டம் இந்தியாவால் இன்று நடத்தப்பட்டது. தற்போதைய கொவிட்-19 பெருந்தொற்று நிலைமையைக் கருத்தில் கொண்டு மெய்நிகர் முறையில் இக்கூட்டம் நடைபெற்றது.
ரயில்வே, வர்த்தகம் மற்றும் தொழில்கள், நுகர்வோர் விவகாரங்கள் மற்றும் பொது விநியோகம் அமைச்சர் திரு பியுஷ் கோயல் மற்றும் அபுதாபி அமீரகத்தின் நிர்வாகக் குழு உறுப்பினர் மேன்மைமிகு ஷேக் ஹமீது பின் சயீத் அல் நஹ்யன் இந்தக் கூட்டத்துக்குத் தலைமை தாங்கினர்.
இரு நாடுகளின் மூத்த அதிகாரிகள் இதில் பங்கேற்றனர். 2012-ஆம் ஆண்டு அமைக்கப்பட்ட இந்த கூட்டுப் பணிக்குழு, ஐக்கிய அரபு எமிரேட் மற்றும் இந்தியாவுக்கு இடையே ஏற்கனவே வலிமையாக உள்ள பொருளாதார உறவுகளை இன்னும் வலுப்படுத்துவதற்கான முக்கிய அமைப்பாகும்.
ஜனவரி 2017-இல் கையெழுத்திடப்பட்ட விரிவான கூட்டு ஒப்பந்தத்தை இரு நாடுகளும் வலுப்படுத்த நினைப்பதால் இந்தக் கூட்டம் முக்கியத்துவம் பெறுகிறது. கூட்டுப் பணிக்குழுவில் சாதனைகள் மற்றும் இருதரப்பு வர்த்தகம் மற்றும் முதலீடுகளைக் குறித்து இரு தரப்பும் திருப்தி தெரிவித்தன.
இந்தியா மற்றும் ஐக்கிய அரபு எமிரேட்டின் முக்கியத் துறைகளில் முதலீடுகளை மேலும் அதிகரிப்பது குறித்தும், பொருளாதார வளர்ச்சிக்கான சாத்தியக்கூறுகள் குறித்தும் ஆராய இரு நாடுகளும் ஒப்புக் கொண்டன.
பேச்சுவார்த்தையை தொடர்ந்து நடத்தி, கூட்டுப் பணிக் குழுவின் குறிப்பிடத்தகுந்த சாதனைகளை மேற்கொண்டு கட்டமைக்கவும் கூட்டத்தில் ஒப்புக்கொள்ளப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்; https://pib.gov.in/PressReleasePage.aspx?PRID=1669792
-----
(Visitor Counter : 155
பாதுகாப்பு அமைச்சகம்
கூட்டு முயற்சியில் டிஆர்டிஓ தயாரித்த கார்பைன் ரக தானியங்கி துப்பாக்கி பரிசோதனை வெற்றி
பாதுகாப்பு படையினர் உபயோகத்துக்காக, பாதுகாப்பு ஆராய்ச்சி மேம்பாட்டு மையம்  தயாரித்த, கார்பைன் ரக தானியங்கி துப்பாக்கிப் பரிசோதனை முழு வெற்றி பெற்றுள்ளது.
ராணுவத்தின் தேவைகளுக்குத் தகுந்தபடி 5.56 X 30 எம்எம் அளவுள்ள குண்டுகளைப் பயன்படுத்தும் கார்பைன் ரக தானியங்கி துப்பாக்கியை, புனேவில் உள்ள டிஆர்டிஓ பாதுகாப்பு ஆராய்ச்சி மேம்பாட்டு மையம் வடிவமைத்தது.
இந்தத் துப்பாக்கி கான்பூரில் உள்ள ஆயுத தொழிற்சாலையிலும், இதற்கான குண்டுகள் புனேயில் உள்ள வெடிமருந்து தொழிற்சாலையிலும் தயாரிக்கப்பட்டது. 3 கிலோ எடையுள்ள இந்தத் துப்பாக்கியால் 100 மீட்டருக்கும் அதிகமான தூரத்தில் சுட முடியும். நேரத்தியான வடிவமைப்பில், ஒரு கையால் சுடும் அளவுக்கு இந்த கார்பைன் ரக துப்பாக்கி தயாரிக்பப்பட்டுள்ளது.
இந்தத் துப்பாக்கி கோடையில் மிக அதிகமான வெப்பநிலையிலும், குளிர்காலத்தில் மிக உயரமான மலைப் பகுதியிலும் சோதித்து பார்க்கப்பட்டதில், இதன் சுடும் திறன் மிகத் துல்லியமாக இருந்தது. இதன் இறுதி கட்டப் பரிசோதனை கடந்த 7ம் தேதி வெற்றிகரமாக முடிந்தது. இதனால் இந்தத் துப்பாக்கி, படையில் விரைவில் சேர்க்கப்படும் எனத் தெரிகிறது. இந்தத் துப்பாக்கிக்கான, மத்திய உள்துறை அமைச்சகத்தின் பரிசோதனைகள் முடித்து விட்டன. இவற்றை கொள்முதல் செய்வதற்கான நடவடிக்கைகளை, மத்திய ஆயுதப்படை, மாநில போலீஸ் அமைப்புகள் தொடங்கியுள்ளன.
லக்னோவில் சமீபத்தில் நடந்த ராணுவக் கண்காட்சியில் இந்த 5.56 X 30 எம்எம் ரக கார்பைன் துப்பாக்கியை, பாதுகாப்புத்துறை அமைச்சர் திரு ராஜ்நாத் சிங் அறிமுகம் செய்தார்.
இந்தத் துப்பாக்கியின் பரிசோதனைகள் வெற்றி பெற்றதற்காக, டிஆர்டிஓ குழுவினருக்கு அதன் தலைவர் டாக்டர் சதீஷ் ரெட்டி பாராட்டுத் தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1679664
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை கட்டுமானத்தின் தரத்தை உறுதி செய்ய கண்காணிப்பு செயல்முறை
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி கீழ்காணும் தகவல்களை வழங்கினார்.
தேசிய நெடுஞ்சாலைகளின் கட்டுமான தரத்தை கண்காணிக்கவும், சரிபார்க்கவும் பல்வேறு நடவடிக்கைகளை அரசு எடுத்து வருகிறது. அனைத்து தேசிய நெடுஞ்சாலைகளும் அமைச்சகம் மற்றும் இந்திய சாலைகள் அமைப்பின் விவரக் குறிப்புகளில் குறிப்பிடப்பட்டுள்ள தரநிலைகளின்படி கட்டப்பட்டுள்ளன.
ஒப்பந்தம்/சலுகை ஒப்பந்தத்தில் குறிப்பிடப்பட்டுள்ள தர உத்தரவாதம்/கட்டுப்பாட்டை செயல்படுத்துவதற்கான தினசரி மேற்பார்வைக்காக, ஆணையத்தின் பொறியாளர்/சுயாதீனப் பொறியாளராக ஆலோசகர்கள் நியமிக்கப்பட்டுள்ளனர். தரம் குறைந்த பணிகள் ஏதேனும் கண்டறியப்பட்டால் அவை சரி செய்யப்பட்டு விவரக் குறிப்புகளின்படி மீண்டும் அமைக்கப்பட்டுள்ளன.
தேசிய நெடுஞ்சாலைகளின் கட்டுமானப் பணிகளின் தரம் மற்றும் அதைச் சரிசெய்வதற்கான நடவடிக்கைகள் தொடர்பான புகார்களுக்கு தீர்வு காண்பது தொடர்ச்சியான செயல்முறையாகும். இந்திய தேசிய நெடுஞ்சாலைகள் ஆணையம், தேசிய நெடுஞ்சாலைகள் மற்றும் உள்கட்டமைப்பு மேம்பாட்டுக் கழகம், எல்லையோர சாலைகள் அமைப்பு, பொதுப்பணித் துறைகள்/ சாலை கட்டுமானத் துறைகள்/ மாநில அரசுகளின் அமைப்புகள்/ யூனியன் பிரதேசங்கள் ஆகியவற்றின் அதிகாரிகள் ஆய்வு மேற்கொண்டு, தரம் குறைந்த பணிகளை திருத்த நடவடிக்கைகளை மேற்கொள்ளுமாறு ஒப்பந்ததாரர்கள் அறிவுறுத்தப்படுகிறார்கள். ஏதேனும் தவறுகள் ஏற்பட்டால், தவறிழத்த நிறுவனங்களுக்கு எதிராக ஒப்பந்த விதிகளின்படி நடவடிக்கை எடுக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808589
ரெயில்வே அமைச்சகம்
பயணச்சீட்டு இல்லாமல் பயணம் செய்வதிலிருந்து மக்களைத் தடுத்திட இந்திய ரயில்வேயால் எடுக்கப்பட்ட நடவடிக்கைகள்
பயணச் சீட்டு இல்லாமல் பயணம் செய்வதிலிருந்து மக்களைத் தடுத்திட இந்திய ரயில்வேயால் கீழ்க்கண்ட நடவடிக்கைகள் எடுக்கப்பட்டுள்ளன.
- பயணச்சீட்டு இல்லாப் பயணத்திற்கு எதிராக தொடர்ச்சியாகவும் திடீரென்றும் சோதனைகள் நடத்தப்படுகின்றன. கூட்ட நெரிசல் அதிகமாக இருக்கும் காலத்தில் இவை தீவிரமாக்கப்படுகின்றன.
- ரயில்வே வாரியம் வகுத்தளித்த செயல் திட்டத்தின்படி ரயில்வே பாதுகாப்புப் படையினர், மாஜிஸ்ட்ரேட்டுகள் ஆகியோருடன் இணைந்து மறைந்திருந்து சோதனை, பெரும் குழு சோதனை போன்ற தீவிர நடவடிக்கைகள் மேற்கொள்ளப்படுகின்றன.
- முன்பதிவு செய்யாத பிரிவுகளில் பயணச் சீட்டு இல்லாப் பயணம் செய்வதைத் தடுக்க மண்டல ரயில்வேக்களின் ஒவ்வொரு கோட்டத்திலும் முக்கியமான ரயில் நிலையங்களில் தீவிர சோதனைச்சாவடிகள் அமைக்கப்பட்டுள்ளன.
- பயணச் சீட்டு பெற்ற பயணிகளின் பகுதிகளுக்குள் பயணச் சீட்டு இல்லாதோர் நுழைவதைத் தடுக்கவும் பயணச் சீட்டு இல்லாமல் பயணத்தைக் குறைக்கவும் குறிப்பிடத்தகுந்த / செயல் திறன் மிக்க எல்லா ரயில் நிலையங்களிலும் பணியாளர்கள் இருப்பதை உறுதி செய்யுமாறு உத்தரவிடப்பட்டுள்ளது.
- மண்டல அலுவலகங்களால் சுவரொட்டிகள், துண்டுப் பிரசுரங்கள் ரயில் நிலைய அறிவிப்புகள் செய்தித்தாள்களில் விளம்பரங்கள் வழி பிரசுரங்கள் செய்யப்பட்டு பயணச் சீட்டு இல்லாப் பயணங்களைத் தவிர்க்குமாறு பயணம் செய்யும் மக்கள் வலியுறுத்தப்படுகின்றனர்.
ரயில்வே துறை இணை அமைச்சர் திரு. ராஜென் கோஹைன் மாநிலங்களவையில்28.07.2017  அன்று கேள்வி ஒன்றுக்கு எழுத்துபூர்வமாக அளித்த பதிலில் தெரிவித்த தகவல் அடிப்படையில் இந்தப் பத்திரிக்கை செய்தி வெளியிடப்படுகிறது.
மனித வள மேம்பாட்டு அமைச்சகம்
5வது கிழக்கு ஆசிய உச்சி மாநாட்டின் கல்வி அமைச்சர்கள் கூட்டம்: திரு தர்மேந்திர பிரதான் உரையாற்றினார்
‘‘21 ஆம் நூற்றாண்டின் லட்சியங்களை நிறைவேற்றுவதற்காக உலகளாவிய திறன்களை இந்தியா உருவாக்குகிறது’’ என 5வது கிழக்கு ஆசியா உச்சி மாநாட்டின் கல்வி அமைச்சர்கள் கூட்டத்தில் மத்திய கல்வி மற்றும் திறன் மேம்பாட்டு அமைச்சர் திரு தர்மேந்திர பிரதான் கூறினார். இந்த கூட்டத்தில் மத்திய கல்வித் துறை இணையமைச்சர் திரு ராஜ்குமார் ரஞ்சன் சிங் மற்றும் கல்வி அமைச்சகத்தின் மூத்த அதிகாரிகள் கலந்து கொண்டனர்.
இந்நிகழ்ச்சியில் பேசிய திரு தர்மேந்திர பிரதான் மணிலா செயல் திட்டத்தில் கூறப்பட்ட விஷயங்களுக்கு ஏற்ப நீண்ட கால மற்றும் பரஸ்பர நன்மை பயக்கும் கல்வி ஒத்துழைப்பை வளர்க்க இந்தியாவின் உறுதியை திரு தர்மேந்திர பிரதான் வலியுறுத்தினார்.
தேசிய கல்விக் கொள்கையின் நோக்கங்கள், கல்விக்கான மணிலா செயல் திட்ட விதிமுறைகளை நிலை நிறுத்தும் விஷயங்களை மத்திய அமைச்சர் பகிர்ந்து கொண்டார்.
கொரோனா தொற்று காலத்தில் கற்றல் தொடர்வதை உறுதி செய்த பிரதமரின் இ-வித்யா, ஸ்வயம், அதிக்ஷா போன்ற பன்முக டிஜிட்டல் தலையீடுகள், டிஜிட்டல் உள்கட்டமைப்பை அதிகரிக்கும் தொடர் முயற்சிகள் குறித்தும் திரு தர்மேந்திர பிரதான் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759981
பிரதமர் அலுவலகம்
இமாச்சலப்பிரதேசம் மண்டியில் சாலை விபத்து: உயிரிழப்பு குறித்து பிரதமர் வேதனை
பிரதமர் திரு.நரேந்திர மோடி, இமாச்சலப்பிரதேசம் மண்டியில் ஏற்பட்ட சாலை விபத்தில் பலர் உயிரிழந்திருப்பது குறித்து வேதனை தெரிவித்துள்ளார்.
அவர் பகிர்ந்துள்ள டுவிட்டர் பதிவில், “இமாச்சலப்பிரதேசம் மண்டியில் ஏற்பட்ட சாலை விபத்து குறித்து அறிந்து மிகுந்த வருத்தமுற்றேன். அங்கு, அரசு, மீட்புப் பணிகளையும், நிவாரணப் பணிகளையும் செய்து வருகிறது. இந்த விபத்தில் உயிரிழந்தவர்களின் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். விபத்தில் காயமுற்றவர்கள் விரைவில் குணமடைய வேண்டும் என்று வாழ்த்துகிறேன்” என்று கூறியுள்ளார்.
••••••
(
பாதுகாப்பு அமைச்சகம்
விமானப்படை தளபதி பங்களாதேஷ் பயணம்
விமானப்படை தளபதி ஏர் சீஃப் மார்ஷல் ஆர்கேஎஸ் பதாரியா, நல்லெண்ண பயணமாக இன்று பங்களாதேஷ் சென்றார்.
பங்களாதேஷ் விமானப்படை தளபதி ஏர் சீப் மார்ஷல் மாசிஹுஸ்மான் செர்னியாபத் விடுத்த அழைப்பின் பேரில், அந்நாட்டுக்கு ஆர்கேஎஸ் பதாரியா சென்றுள்ளார்.
பெங்களூர் எலகங்கா விமானப்படை தளத்தில், சமீபத்தில் நடந்த ஏரோ இந்தியா 2021 விமான கண்காட்சியில் நடந்த விமானப்படை தளபதிகள் மாநாட்டில் பங்களாதேஷ் விமானப்படை தளபதி மாசிஹுஸ்மான் செர்னியாபத் தனது அதிகாரிகள் குழுவினருடன் கலந்து கொண்டார். அப்போது இந்த அழைப்பு விடுக்கப்பட்டது.
பங்களாதேஷில் 4 நாள் பயணம் மேற்கொள்ளும், விமானப்படை தளபதி பதாரியா மற்றும் குழுவினர், பங்களாதேஷ் விமானப்படை தளங்கள் பலவற்றை பார்வையிடவுள்ளனர்.
இருதரப்பு விமானப்படை ஒத்துழைப்பை மேம்படுத்துவது குறித்தும் இவர்கள் ஆலோசிக்கின்றனர்.
பங்களாதேஷ் உருவாவதற்கு காரணமான 1971ம் ஆண்டு போரை இரு நாடுகளும் கொண்டாடும் வேளையில், இந்த பயணம் முக்கியத்துவம் வாய்ந்ததாக கருதப்படுகிறது.
இது இருநாட்டு விமானப்படைகளின் உறவையும், நட்பையும் வளர்க்கும்.
(Visitor Counter : 122
பிரதமர் அலுவலகம்
இமாச்சலப் பிரதேச மாநிலம் உருவான நாள் : பிரதமர் வாழ்த்து
இன்று இமாச்சலப் பிரதேச மாநிலம் உருவான 50வது நாளை முன்னிட்டு, அம்மாநில மக்களுக்கு, பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் விடுத்துள்ள சுட்டுரைச் செய்தியில், ‘‘இமாச்சலப் பிரதேச மாநிலம் உருவாகி 50 ஆண்டுகள் நிறைவு செய்வதை முன்னிட்டு, அம்மாநில மக்கள் அனைவருக்கும் எனது உளப்பூர்வமான வாழ்த்துகள். இயற்கை அழகுக்கும், அழகான சுற்றுலாத் தலங்களுக்கும் பெயர் போன இந்த மாநிலம், புதிய தரத்தில் தொடர்ந்து வளர்ச்சியடைந்து, நாட்டின் முன்னேற்றத்துக்கு தனது பங்களிப்பை அளிக்கிறது " எனக் குறிப்பிட்டுள்ளார்.
(
விவசாயத்துறை அமைச்சகம்
நெல் விதைப்பு பரப்பு 409 லட்சம் ஹெக்டேரைக் கடந்துள்ளது
2023 செப்டம்பர் 15 நிலவரப்படி கரீஃப் பயிர்களின் பரப்பளவு அதிகரிப்பை வேளாண் மற்றும் விவசாயிகள் நலத் துறை வெளியிட்டுள்ளது.
நெற்பயிர் 409.41 லட்சம் ஹெக்டேர் பரப்பில் பயிரிடப்பட்டுள்ளது. கடந்த ஆண்டு 398.58 லட்சம் ஹெக்டேர் பரப்பில் நெல் பயிரிடப்பட்டது.
பயறு வகைகள் 121 லட்சம் ஹெக்டேரிலும், சிறுதானியங்கள் 183.11 லட்சம் ஹெக்டேரிலும், எண்ணெய் வித்துக்கள் 192.20 லட்சம் ஹெக்டேரிலும், கரும்பு 59.91 லட்சம் ஹெக்டேரிலும் பயிரிடப்பட்டுள்ளன. சணல் 6.5 லட்சம் ஹெக்டேரிலும், பருத்தி 123.22 லட்சம் ஹெக்டேரிலும் பயிரிடப்பட்டுள்ளன.
இந்த புள்ளி விவரத்தின் படி 1095 லட்சம் ஹெக்டேர் பரப்பில் கரீஃப் பருவ பயிர்கள் பயிரிடப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1957620
பிரதமர் அலுவலகம்
ஜெனரல் பிபின் ராவத், அவரது மனைவி மற்றும் ராணுவ வீரர்களுக்குப் பிரதமர் இறுதி அஞ்சலி செலுத்தினார்
ஜெனரல் பிபின் ராவத், அவரது மனைவி மற்றும் ராணுவ வீரர்களுக்குப் பிரதமர் திரு. நரேந்திர மோடி இறுதி அஞ்சலி செலுத்தினார்
“ஜெனரல் பிபின் ராவத், அவரது மனைவி மற்றும் ராணுவ வீரர்களுக்கு எனது இறுதி மரியாதையை செலுத்தினேன். அவர்களின் சிறப்பான பங்களிப்பை இந்தியா என்றும் மறவாகாது”, என்று பிரதமர் தனது டுவிட்டரில் கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
கொரோனா இறப்பு வீதத்தின் வீழ்ச்சி காரணமாக, மத்திய அரசு வென்டிலேட்டர்களின் ஏற்றுமதியை அனுமதிக்க முடிவு செய்துள்ளது.
கோவிட் - 19 தொடர்பான அமைச்சர்கள் குழு  இந்தியாவில் தயாரிக்கப்பட்ட வென்டிலேட்டர்களை ஏற்றுமதி செய்ய அனுமதிக்கும் சுகாதார மற்றும் குடும்ப நல அமைச்சகத்தின் முன்மொழிவை பரிசீலித்து ஒப்புக் கொண்டுள்ளது. உள்நாட்டில் உற்பத்தி செய்யப்படும் வென்டிலேட்டர்களை ஏற்றுமதி செய்வதற்கு வசதியாக மேலும் தேவையான நடவடிக்கைகளுக்காக இந்த முடிவு வெளிநாட்டு வர்த்தக தலைமை இயக்குநருக்குத்  தெரிவிக்கப்பட்டுள்ளது.
இந்தக் குறிப்பிடத்தக்க முடிவானது, கோவிட்-19 நோயாளிகளின் இறப்பு விகிதத்தை படிப்படியாகக் குறைத்து வருவதைத் தொடர்ந்தும், அது தற்போது 2.15 சதவீதமாக உள்ளதன் காரணமாகவும், அதாவது குறைந்த எண்ணிக்கையிலான நோயாளிகளே வென்டிலேட்டர்கள் தேவைப்படும் நிலையில் உள்ளதாலும் எடுக்கப்பட்ட முடிவாகும். ஜூலை 31, 2020 நிலவரப்படி, நாடு முழுவதும் கொரானாவால் பாதிக்கப்பட்டவர்களில் 0.22 சதவீதம் மட்டுமே வென்டிலேட்டர்கள் தேவைப்படும் நிலையில் உள்ளனர். கூடுதலாக, வென்டிலேட்டர்களின் உள்நாட்டு உற்பத்தித் திறனில் கணிசமான வளர்ச்சி ஏற்பட்டுள்ளது. ஜனவரி 2020 உடன் ஒப்பிடும்போது, வென்டிலேட்டர்களுக்காக தற்போது 20க்கும் மேற்பட்ட உள்நாட்டு உற்பத்தியாளர்கள் உள்ளனர்.
கோவிட்-19 ஐ திறம்பட எதிர்த்துப் போராடுவதற்கும், உள்நாட்டில் அவை கிடைப்பதை உறுதி செய்வதற்காகவும் வென்டிலேட்டர்கள் மீதான ஏற்றுமதி தடை / கட்டுப்பாடு மார்ச் 2020 இல் விதிக்கப்பட்டது. 24.03.2020 முதல் நடைமுறைக்கு வரும் வகையில் DGFT அறிவிப்பு எண் 53க்கு ஏற்றுமதி செய்ய அனைத்து வகையான வென்டிலேட்டர்களும் தடை செய்யப்பட்டன. இப்போது வென்டிலேட்டர்களின் ஏற்றுமதி அனுமதிக்கப்பட்டுள்ள நிலையில், வெளிநாட்டு வென்டிலேட்டர்கள் வெளிநாடுகளில் இந்திய வென்டிலேட்டர்களுக்கான புதிய சந்தைகளைக் கண்டுபிடிக்கும் நிலை இருக்கும் என்று நம்பப்படுகிறது.
மத்திய அமைச்சரவை
இந்திய பட்டயக் கணக்காளர்கள் கல்வி நிறுவனம்- ஆப்கானிஸ்தானின் சான்றிதழ் பெற்ற கணக்காளர்கள் அமைப்பு இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய பட்டயக் கணக்காளர்கள் கல்வி நிறுவனம்- ஆப்கானிஸ்தானின் சான்றிதழ் பெற்ற கணக்காளர்கள் அமைப்பு இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. “ஆப்கானிஸ்தான் கணக்கியல் வாரியத்தின்” திறன் கட்டமைப்பில் பரஸ்பர ஒத்துழைப்பு ஏற்படுத்துவதையும், அறிவுப் பரிமாற்றத்தின் மூலம் ஆப்கானிஸ்தானில் ஐ.டி திறன் மற்றும் தரத்தின் உறுதிப்பாட்டை வலுப்படுத்துவதையும், மாணவர்கள் மற்றும் உறுப்பினர்கள் பரிமாற்றத்தையும், பரஸ்பரம் பயனளிக்கும் கருத்தரங்குகள், மாநாடுகள் மற்றும் கூட்டு செயல்பாடுகளையும் இந்தப் புரிந்துணர்வு ஒப்பந்தம் நிலைநிறுத்தும்.